open-index/open-wikipedia-markdown huggingface dataset:
Jouni Myllymäki

**Jouni Olavi Myllymäki** (s. 12. heinäkuuta 1962 Tampere) on suomalainen pikajuoksija.

Myllymäki voitti 200 metrin juoksun Suomen mestaruuden vuonna 1991 (ajalla 21,28) ja oli pronssilla vuonna 1990. 100 metrin juoksussa hän saavutti SM-pronssia vuosina 1986 ja 1991. Viestijuoksun SM-kisoissa hän saavutti Viipurin Urheilijoiden joukkueessa 4×100 metrin viestissä kultaa 1987 ja hopeaa 1991 ja 4×400 metrin viestissä kultaa 1987. Sisäratojen SM-kilpailuissa hän saavutti 60 metrin juoksussa kultaa 1987 ja 1988 ja hopeaa 1990 sekä 200 metrin juoksussa pronssia 1985.

Myllymäki oli neljästi mukana sisäratojen arvokisoissa 60 metrin juoksussa, kolmesti EM-kisoissa (1987, 1989, 1990) ja kerran MM-kisoissa (1989), parhaana saavutuksenaan välieräpaikka Haagin EM-kisoissa 1989.

Myllymäen ennätys 100 metrillä oli 10,51, 200 metrillä 21,28 ja hallissa 60 metrillä 6,73. Myllymäki edusti Tampereen Pyrintöä (1978–1986) ja Viipurin Urheilijoita (1987–). Häntä valmensivat Tapani Saari (1979–1982) ja Markku Juhola (1983–).

## Lähteet
Pirkko Arstila

**Pirkko Arstila** (os. Karjalainen , s. 1. syyskuuta 1938 Jyväskylä) on suomalainen toimittaja ja kirjailija. Hän on syntynyt Jyväskylässä, mutta vietti lapsuutensa ja kävi koulunsa Porissa. Koulutukseltaan Arstila on humanististen tieteiden kandidaatti . 

Arstila oli ensimmäinen ''Kymmenen Uutisten'' naisuutisankkuri. Hänen parinsa uutisten alussa oli Kaj Lindén. Uutisista Arstila siirtyi ''Huomenta Suomen'' juontajaksi ja toimittajaksi. Hänet tunnetaan lukuisista matkailuaiheisista jutuista sekä etnisiin ruokiin erikoistuneena tv-kokkina. Arstila siirtyi eläkkeelle MTV:stä 2002 ja toimii nykyään freelancerina.

Vuonna 2003 hän perusti Teen Ystävät ry:n, joka edistää suomalaista teekulttuuria. Arstila järjestää muun muassa teekursseja ja pitää tee-aiheisia esitelmiä. 

Pirkko Arstila on Uudenkaupungin yrityskummi. Keväällä 2007 hän osallistui *[[Tanssii tähtien kanssa (2. tuotantokausi)|Tanssii tähtien kanssa]]* -ohjelmaan parinaan Vesa Anttila. 

Arstila kirjoittaa kolumneja muun muassa ''Satakunnan Kansaan'', ''ET-lehteen'' sekä ''Uudenkaupungin Sanomiin'' ja pitää ”Ruokavieraspalstaa” *[[Hymy (lehti)|Hymy]]*-lehdessä.  

Tapaseura ry nimesi Pirkko Arstilan Hyvien Tapojen Lähettilääksi 20. syyskuuta 2012. Hänen entinen koulunsa Porin suomalainen yhteislyseo valitsi Arstilan kunniasenioriksi vuonna 2010.

Pirkko Arstila oli naimisissa professori Antti Arstilan (k. 2012) kanssa 35 vuotta.

## Teokset
* 
* 
* 
* 
* 
* 
* 
* 
* 
* 

## Lähteet
*Porin Suomalaisen Yhteislyseon Seniorit ry

### Viitteet
Vieno

**Vieno** on suomalainen naisen ja miehen etunimi.

Vieno kuuluu 1800-luvun lopulla yleistyneisiin uudisnimiin, joissa lapselle toivottiin hyvää ominaisuutta kuvaava nimi. Vieno tarkoittaa 'tyyntä', 'hentoa', 'pehmeää' ja 'hiljaista'.

1900-luvun alussa nimi oli käytössä sekä miehillä että naisilla, mutta sitä on alun alkaen pidetty enemmän naisen nimenä. Pojille sitä annettiin eniten silloisessa Turun ja Porin läänissä. Suosituimmillaan Vieno oli 1900–1920-luvuilla. Suomen almanakassa nimi on ollut vuodesta 1908.

Vuoden 2019 loppuun mennessä Vieno-nimen on Digi- ja väestötietoviraston tietojen mukaan saanut 15&nbsp;154 naista ja noin 2&nbsp;300 miestä.

## Tunnettuja Vienoja
*Vieno Eklund, SMP:n kansanedustaja
*Vieno Elomaa, taidemaalari ja -graafikko
*Vieno Hamara, runoilija
*Vieno Heikkilä, kilpakävelijä
*Vieno Kari (o.s. Lind), uimahyppääjä ja kilpauimari
*Vieno Kekkonen, laulaja
*Vieno Levänen, neuvostoliittolainen kaunokirjallisuuden ja laulujen suomentaja
*Vieno Nikander, jalkapalloilija
*Vieno Nordström, näytelmäkirjailija
*Vieno Orre, taidemaalari
*Vieno Piironen, elintarvikekemian professori
*Vieno Saaristo, näyttelijä
*Vieno Simonen (o.s. Vartiainen), maalaisliittolainen poliitikko
*Vieno Sukselainen, *V. J. Sukselainen*, Maalaisliiton/Keskustapuolueen kansanedustaja, Suomen pääministeri 1957–1958 ja 1959–1961
*Vieno Väliahde, kuulantyöntäjä, Rantapohja-lehden päätoimittaja.

## Lähteet
* 
* 

### Viitteet
Jockey

**Jockey** (joskus **laukkaratsastaja**) ratsastaa laukkahevosia niin valmennuksissa kuin kilpailuissakin. Jockey on hevosurheilun ammatti, joskin myös amatöörijockeyita (ja näille tarkoitettuja omia kilpailuja) on. Sana *jockey* tulee etunimen *John* skotlantilaisesta muunnoksesta *Jock*. 

Laukkahevosten valmentajat valitsevat jockeyn kunkin hevosen ominaisuuksien sekä jockeyn taitojen ja painon perusteella. Ammattijockey ratsastaa kilpailuissa yleensä määrättyä, mahdollisesta palkintosummasta riippumatonta palkkiota vastaan eikä hänen ole sallittua osallistua vedonlyöntiin.

Jockeyt päätyvät tavallisesti alalle jo nuorina ja aloittavat uransa tallipoikina, jotka pikkuhiljaa pääsevät oppipoikina ratsastamaan laukkahevosia valmennuksessa ja kilpaa kunnes vakiinnuttavat menestyksen myötä asemansa. Koska laukkahevosen kantama paino pyritään kilpailuissa minimoimaan pienimpään sallittuun, jockeyiksi valikoituu käytännössä pienikokoisia ratsastajia jotka aktiivisesti pysyttelevät laihoina. Jockeylta vaaditaan myös erittäin hyvää lihaskuntoa.

Laukkakilpailussa joukko suurikokoisia eläimiä liikkuu tiheässä muodostelmassa huomattavalla nopeudella, ja kumoonratsastuksia ja satulasta suistumisia sattuu paljon. Jockeyn ammatissa  halvaantumiset ja kuolemantapaukset eivät ole lainkaan harvinaisia, ja vakavia loukkaantumisia sattuu käytännössä joka jockeylle. Lisäksi syömishäiriöt ovat painonhallintavaatimusten vuoksi yleisiä jockeyiden keskuudessa. Ammatillisen järjestäytymisen ansiosta jockeyiden työolosuhteet ja sairausturva ovat kuitenkin kohentuneet huomattavasti verrattuna 1900-luvun alkupuoliskolla vallinneeseen tilanteeseen. Nykyiset laukkakilpailuiden säännöt määräävät hevosen satulalle ja jockeylle minimiyhteispainon, minkä tarkoitus on ehkäistä vaarallista laihduttamista jockeyden keskuudessa. Mikäli minimipaino ei täyty, satulaan lisätään lyijypainoja.

Kuuluisia jockeyita ovat olleet muiden muassa Tony McCoy, Eddie Arcaro, Russell Baze, Lester Piggott ja Michelle Payne.
Myös raviratsastajaa voi kutsua nimellä jockey.
Kaj Lindén

**Kaj Emil Lindén** (15. elokuuta 1931 Helsinki – 11. tammikuuta 2013 Espoo) oli suomalainen toimittaja ja uutisankkuri. Hän juonsi Pirkko Arstilan kanssa televisioyhtiö Mainos-TV:n ensimmäisen uutisohjelman, Kymmenen uutisten lähetyksen 1. syyskuuta 1981. Ennen uraansa MTV:ssä Lindén toimi Helsingin Osakepankissa, ja sen jälkeen hänen äänensä tuli tunnetuksi Suomen Tietotoimiston uutisista, jotka lähetettiin Yleisradion radiokanavilla. Lindén luki viimeisen uutislähetyksensä 31. elokuuta 1996. Hänen uransa uutisankkurina kesti lähes päivälleen 15 vuotta.

Jäätyään eläkkeelle MTV:stä Lindén esiintyi muutamissa televisiomainoksissa ja esiintyi radion uutistenlukijana *[[The Joulukalenteri]]* -televisiosarjassa 1997. 

Ennen toimittajanuraansa Lindén soitti kontrabassoa Helsingin kaupunginorkesterissa.

## Lähteet

## Aiheesta muualla
Nissan Be-1

**Nissan Be-1** on Nissanin valmistama pieni kaksiovinen sedan, jota myytiin Japanin markkinoilla rajoitettu 10&nbsp;000 kappaleen erä. Se perustuu tekniikaltaan Nissan Micraan, mutta on täysin erinäköinen. Auto on pyritty muotoilemaan muistuttamaan Austin Miniä.

Be-1 esiteltiin Tokyo Motor Show’ssa jo vuonna 1985, mutta se tuli markkinoille vasta kaksi vuotta myöhemmin.

Moottori:
*Nissan MA10S
*Iskutilavuus 987 cm³
*Sylinterien lukumäärä: 4
*Tyyppi: SOHC
*Huipputeho: 51&nbsp;hv @ 6&nbsp;000 rpm
*Huippuvääntö: 76 Nm @ 3&nbsp;600 rpm

## Lähteet

## Aiheesta muualla
Janne Hautaniemi

**Janne Henrik Hautaniemi** (s. 16. tammikuuta 1973 Halsua) on suomalainen pikajuoksija.

Hautaniemi voitti 200 metrin juoksun Suomen mestaruuden Lappeenrannassa vuonna 1997 (myötätuulitulos 21,22) . Vuosina 1998 ja 1999 hän oli hopealla. Hallissa Hautaniemi voitti 200 metrin mestaruuden Tampereella 1998 ja Jyväskylässä 1999. 60 metrillä hän saavutti SM-pronssia 1999. Viestijuoksun SM-kisoissa hän saavutti Turun Urheiluliiton joukkueessa 4 × 100 metrillä kultaa 1995, 1998 ja 2000 ja 4 × 400 metrillä kultaa 1995 ja 1998 ja hopeaa 1997.

200 metrin ennätyksensä 20,94 Hautaniemi juoksi 25. kesäkuuta 1999 Ylöjärvellä.

## Lähteet
Nissan Pao

**Nissan Pao** on Nissanin valmistama retrohenkinen Japanin markkinoilla myyty hatchback-korinen henkilöauto, joka perustui Nissan Micraan. Se tuli myyntiin vuonna 1989 ja sitä myytiin 51&nbsp;657 kappaletta.

Pao on retrotyylisesti muotoiltu ja se muistuttaa jonkin verran 1970-luvun alun englantilaisia autoja. Siinä on edeltäjänsä Nissan Be-1:n tavoin pyöreät etuvalot. Ainoana moottorivaihtoehtona Paossa oli Micrasta tuttu MA10S, 987-kuutioinen rivinelonen, joka tuottaa tehoa 51 hevosvoimaa.

## Lähteet

## Aiheesta muualla
Urpo Martikainen

**Urpo ”Upi” Martikainen** (s. 16. huhtikuuta 1947 Helsinki) on entinen MTV3-televisiokanavan uutisankkuri. Hän tuli *[[Kymmenen uutiset|Kymmenen uutisiin]]* Ruotsin television SVT Uutisten toimituksesta keväällä vuonna 1982.

Martikainen asui lapsuudessaan Koskelassa ja kävi Käpylän kansakoulua. Vuodesta 1986 lähtien hän on asunut Pirkkolassa, Pohjois-Helsingissä. Urpo Martikainen on kehittänyt Kymmenen uutisten loppukevennyksen jälkeisen ”loppuheiton”. Hän juonsi viimeisen lähetyksensä 27. toukokuuta 2010 pitkän uutisuransa päätteeksi.

Martikainen harrastaa akvarellimaalausta, sekä viulun ja huuliharpun soittamista. Martikainen kuuluu Jehovan todistajiin. Uskonnollisen vakaumuksensa vuoksi hän kieltäytyi asepalveluksesta ja vietti 1960-luvun lopulla vuoden ja kolme kuukautta Karvian erityistyölaitoksessa.

Tapaseura ry valitsi hänet vuonna 2010 hyvien tapojen lähettilääksi.

## Julkaisut
* 
* 

## Lähteet
Heikki Piuhola

**Heikki Piuhola** (s. 1961) on eläkkeellä oleva televisiotoimittaja ja matkailuyrittäjä.

Piuhoja on toiminut myös uutistuottajana. Aiemmin Piuhola oli MTV:n uutisten toimituspäällikkönä vuodesta 2001 ja uutispäätoimittajana vuodesta 2008 vuoteen 2012, jolloin jäi vuorotteluvapaalle. Piuhola toimi 1980–1990-lukujen vaihteessa MTV3:n Saksan- ja myöhemmin Pohjoismaiden-kirjeenvaihtajana. Aiemmin hän on toiminut myös Kymmenen Uutisten uutisankkurina sekä Ylessä *[[Ajankohtainen kakkonen|Ajankohtaisen kakkosen]]* juontajana.

Piuhola on syntynyt Isossakyrössä.

Vuodesta 2013 Piuhola puolisoineen on kunnostanut omistamaansa 1860-luvulla rakennettua hotellia loma-asunnoiksi Berchtesgadenissa Saksan ja Itävallan rajalla.

Vuonna 2020 Piuhola aloitti MTV:n Eurooppa-kirjeenvaihtajana Saksassa, jossa hän toimi eläkkeeseensä asti kesään 2023.

## Lähteet
Nissan Bolero

**Nissan Bolero** on japanilaisen Autechin valmistama ylellinen muunnos Nissan Marchista (Euroopassa Nissan Micra). Eurooppaan Boleroa ei ole tuotu, koska kysyntä pienille ”luksusautoille” on vähäistä.

## March Bolero K11

Ensimmäinen Bolero on vanhanaikaisesti muotoiltu, ja se perustuu K11-Micraan. Etumaski on kookas ja kromattu ja keulassa on käytetty muutenkin paljon kromia, esimerkiksi puskureissa.

## March Bolero Mk.II

Toisen mallin kori on samanlainen kuin K12-korimallin Micrassa, mutta etumaski on kookkaampi ja kromattu. Takana ei lue Nissanin nimeä vaan pelkästään Autech Bolero.
Aleksi Sillanpää

**Aleksi Sillanpää** (s. 8. tammikuuta 1981 Turku) on suomalainen pikajuoksija.

Sillanpää voitti 200 metrin juoksun Suomen mestaruuden Seinäjoella vuonna 1999 (aika 21,34).

Seuratasolla Sillanpää edustaa Turun Weikkoja. Häntä ovat valmentaneet Heikki Lehti (–2003) ja Aarno Niemi (2004–). 

## Lähteet
Károly Garam

**Károly Garam** (s. 10. toukokuuta 1941 Eger, Unkari) on unkarilais-suomalainen sellotaiteilija. Hänen veljensä on viulutaiteilija Lajos Garam. 

## Lapsuus ja yksityiselämä
Károly Garamin äiti on suomalaissyntyinen pianisti Sole Kallioniemi-Garam (18. toukokuuta 1909 – 30. syyskuuta 1995), ja hänen isänsä on pastori Lajos Garam, joka on kotoisin Unkarista. Károly Garamin perhe muutti Suomeen sodan aikana, ja hänen pappi-isänsä jätti Unkariin pienen luterilaisen seurakunnan ja kirkkonsa. Károlyn isä palveli vapaaehtoisena Suomen armeijassa Kannaksella sotilaspappina. Károlylla on myös kaksi veljeä, Lajos ja Marton, sekä sisko Eva. 

Garamit internoitiin sodan jälkeen, kun Neuvostoliitto vaati noin 500 saksalaista ja unkarilaista koottavaksi leireille liittoutuneiden vihollisina 1944–1947. Unkarilaiset joutuivat kärsijöiksi, koska Unkari ei ollut vielä Suomen ja Neuvostoliiton tekemän välirauhan aikana irtaantunut Saksan liittolaisuudesta. Károly Garam on kertonut lapsuutensa olleen internoinnin vuoksi hyvin ahdistava.

Garam oli naimisissa kirjailija Sirkka Garamin (o. s. Saarikoski) kanssa, joka on kirjailija Pentti Saarikosken sisar. Heillä on neljä lasta, pojat Sami ja Teemu Garam, sekä tyttäret Kati ja Satu Garam.

## Ura
Garam opiskeli sellonsoittoa Sibelius-Akatemiassa Vili Pullisen ja Yrjö Selinin johdolla. Ensikonserttinsa hän piti vuonna 1966. Garam on lisäksi toiminut Radion sinfoniaorkesterin 2. soolosellistinä vuodet 1966&ndash;88.

## Äänitteitä
**Minä rakastan sinua* (1979)
**Aattoiltana* (1988)
**Lauluja sinulle* (1990)

## Lähteet

## Aiheesta muualla
*  
*Elonet: Károly Garam
Kari Liimo

**Kari Tapani Liimo** (s. 6. maaliskuuta 1944 Lappeenranta) on suomalainen koripalloilija ja koripallovalmentaja. Hänet valittiin kuusi kertaa Suomen parhaaksi koripalloilijaksi. Kari Liimo on ensimmäinen suomalainen joka on varattu NBA:han. Varauksen teki Los Angeles Lakers seitsemännellä kierroksella 1969. Liimo jätti kuitenkin ammattilaistilaisuuden käyttämättä, koska häntä peloteltiin maajoukkueuran katkeamisella.

## Ura
### Pelaajana

Liimo pelasi koripallon SM-sarjassa Helsingin Kisa-Tovereissa, jonka paidassa hän voitti Suomen mestaruuden viisi kertaa vuosina 1961–1965. 1965 hän sai kutsun Yhdysvaltoihin Brigham Young -yliopistoon. Liimo opiskeli ja pelasi yliopistossa neljä vuotta vuoteen 1969 saakka, kunnes kieltäytyi ammattilaismahdollisuudesta ja palasi Suomeen. Hän voitti Suomen mestaruuden Playboysissa vuosina 1974 ja 1976, joista jälkimmäisen Playboysin pelaajavalmentajana pelaten runkosarjassa viisi ottelua. Hän pelasi SM-sarjan runkosarjassa yhteensä 251 ottelua, joissa teki 4742 pistettä (keskiarvo 18,9). Parhaalla kaudellaan 1964–1965 hänen pistekeskiarvonsa oli 30,7. Liimon yhden ottelun ennätys 46 pistettä syntyi vuonna 1965. Hän oli SM-sarjan paras korintekijä vuosina 1965, 1970 ja 1971.

Liimo nousi Suomen maajoukkueeseen jo 17-vuotiaana. Kesäkuussa 1964 hän oli maajoukkueen kantavia hahmoja Genevessä järjestetyssä olympiakarsinnassa, jossa Suomi taisteli itselleen paikan Tokion olympialaisissa. Olympiaturnauksessa Suomi sijoittui yhdenneksitoista. Liimo osallistui Suomen paidassa neljiin EM-kisoihin: 1961, 1963, 1965 ja 1967. Suomi selvisi Liimon johdolla kotikisoissaan 1967 kaikkien aikojen parhaaseen EM-sijoitukseensa sijoittumalla kuudenneksi. PM-kultaa Liimo oli voittamassa 1962, 1964 ja 1970. Yhteensä hän pelasi 160 A-maaottelua, joissa teki 2571 pistettä (keskiarvo 16,1). Parhaassa ottelussaan vuonna 1964 Liimo heitti 35 pistettä.

### Valmentajana
Lopetettuaan pelaajauransa Liimo jatkoi uraansa valmentajana. Hän voitti valmentajana vuoden 1976 pelaajavalmentajana voitetun mestaruuden lisäksi SM-kultaa 1979 Playhongan peräsimessä ja 1988, 1991, 1993 ja 1994 KTP:n valmentajana. Liimo toimi Suomen maajoukkueen valmentajana vuosina 1982–1984. 1983 maajoukkue voitti Pohjoismaiden mestaruuden hänen johdollaan.

## Katso myös

*Luettelo 1 000 pistettä Suomen koripallomaajoukkueessa tehneistä pelaajista

## Lähteet
* *Kilpakenttien sankarit*, Tammi 1992, s. 116–117

### Viitteet

|-
Lajos Garam

**Lajos Garam** (10. kesäkuuta 1939 Eger – 15. maaliskuuta 2026 Espoo) oli unkarilaissyntyinen suomalainen viulutaiteilija, sellotaiteilija Károly Garamin veli.

Garam opiskeli viulunsoittoa Sibelius-Akatemiassa, Kölnin musiikkikorkeakoulussa, Brysselin konservatoriossa sekä Budapestin Liszt-akatemiassa. Hän osallistui useille mestarikursseille. Garam suoritti musiikin tohtorin tutkinnon Sibelius-Akatemiassa 1990.

Lajos Garam toimi Radion sinfoniaorkesterissa viulistina 1961–1964, Kotkan kaupunginorkesterissa I konserttimestarina 1965–1967 ja Jyväskylän kaupunginorkesterissa I konserttimestarina 1967–1970. Garam toimi viulunsoiton lehtorina Turun konservatoriossa 1970–1973 ja Bergenin konservatoriossa 1973–1975. Sibelius-Akatemian viulumusiikin ja viulupedagogiikan opettajana hän toimi vuodesta 1973 ja lehtorina vuodesta 1978. Solistisen osaston johtajana Garam oli vuosina 1993–1996 sekä jousisoitinpedagogiikan vastuuhenkilönä 1973–1991.

Garamille myönnettiin Sibelius-Akatemian Martin Wegelius -mitali suomalaisen viulupedagogiikan kehittämisestä.

Lajos Garam ja Peppina von Deringer olivat lapsilaulajina mukana Georg Malmsténin lastenlaulun ”Jänöjussin mäenlasku” levytyksessä vuonna 1952.

Lajos Garamin veli on Marton Garam, joka on levylaulaja ja esiintyy myös nimellä Martti Garam.

## Levytyksiä
**Jänöjussin mäenlasku* (laulajana yhdessä Georg Malmsténin ja Peppiinan kanssa 1952)
**Sanaton laulu* (1977)
**Cantabile* (1980)
**Pieni iltasoitto* (1985)

## Kirjallisia julkaisuja
*Lahjakkaan viulistin kasvatus 2000
* The Upbringing of a Talented Violinist 2001
*Jousen taikaa 1995
*Viulun mestareita 1985
*Viulunsoiton opetus 1984
*Viulunsoiton peruskysymyksiä 1972
*Influence of the spatial-temporal structure of movement on intonation during changes of position in violin playing, 1990
* Cantabile: Viulistin elämää 2007
* Pythagoraan matkassa 2011
* Tuli, tuuli ja tyhjyys 2011
* Juoksun henki 2013
* Sir Roberto haastaa kohtalon 2014
* Kirjeitä Quintukselle 2016

## Lähteet
Samsa Tuikka

**Samsa Petteri Tuikka** (s. 23. heinäkuuta 1976 Toholampi) on suomalainen pikajuoksija ja pituushyppääjä.

Tuikka voitti 200 metrin juoksun Suomen mestaruuden Helsingissä vuonna 2003 (aika 21,13), Porissa vuonna 2005 hän oli pronssilla. 100 metrillä hän on ollut hopealla vuosina 2001 ja 2004 sekä pronssilla vuonna 2003. Hallikisoista hän on Suomen mestari 60 metrin juoksussa vuosilta 1999 ja 2001, 200 metrillä vuodelta 2002 sekä pituushypyssä vuodelta 1998. Ulkona hän on ollut pituushypyssä parhaimmillaan SM-kisoissa neljäs (1999).

100 metrillä Tuikka juoksi ennätyksensä 10,44 Jämsänkoskella 29. kesäkuuta 2003. Joukkue Samsa Tuikka, Nipa Tran, Jarkko Ruostekivi ja Visa Hongisto juoksi Göteborgissa 27. elokuuta 2005 4 × 100 metrin viestissä ajan 39,30, joka sivusi silloista Suomen ennätystä. Joukkue Samsa Tuikka, Kari Louramo, Tommi Hartonen ja Tuomas Näsi juoksi matkan aikaan 39,42 Turussa 2. elokuuta 2000, joka on kaikkien aikojen kahdeksanneksi paras suomalaisaika..

Nykyään hän työskentelee alakoulun opettajana.

## Henkilökohtaiset ennätykset
:Lähde: Tilastopaja

## Lähteet
Andy Johnson

**Andrew "Andy" Johnson** (s. 10. helmikuuta 1981 Bredfordissa) on englantilainen jalkapalloilija, joka seura on Englannin Valioliigassa pelaava Queens Park Rangers. Hänen pelipaikkansa on hyökkääjä. 

Johnsonin ammattilaisuran ensimmäinen seura oli kaudesta 1998 – 1999 alkaen, vanhassa ykkösdivisioonassa silloin pelannut Birmingham City. Johnson edusti Birmingham Cityä neljä kautta ja oli viimeisellä kaudellaan 2001 – 2002 mukana juhlimassa seuran nousua Englannin Valioliigaan.

Johnsonin peli ei kuitenkaan ollut vielä sujunut tarpeeksi hyvin ja hän siirtyikin kaudeksi 2002–2003 toiseen ykkösdivisioonaseuraan, Crystal Palaceen. Ensimmäisellä kaudellaan Johnson teki uudelle seuralleen 21 maalia, 28 ottelussa. Toisella kaudellaan 2003–2004 Crystal Palacessa Johnson sai juhlia nousua Valioliigaan, tehdessään 38 maalia 45 ottelussa. Visiitti korkeimmalla sarjatasolla jäi seuralla kuitenkin lyhyeksi, sillä jo kauden 2004–2005 päätteeksi koitti putoaminen sarjatasoa alemmaksi, huolimatta Johnsonin tekemistä 29 maalista 37 ottelussa. Kauden 2005–2006 Johnson aloitti samassa seurassa. Johnson on viime vuosina alkanut päästä mukaan Englannin maajoukkuerinkiin.

Andy Johnson siirtyi Evertoniin 30.5.2006 8.6 miljoonan punnan (~12.5 milj. euroa) siirtosummalla. Sopimus ulottuu kauteen 2010–2011 saakka. Johnson on yksi englannin tulevaisuuden pelaajista.

Evertonista Johnson siirtyi Fulhamiin 7.8.2008 pitkien neuvotteluiden jälkeen. Siirto oli jo kariutua, kun selvisi lääkärintarkastuksessa, että vanha Crystal Palacen aikainen vamma saattaa vielä vaivata pelaajaa jossain määrin. Joukkueet kuitenkin pääsivät lopulta sopuun neuvoteltuaan siirtosumman uusiksi. Lopullinen summa lienee jossain 10,5 miljoonan punnan tienoilla.

Johnson teki 18. kesäkuuta 2012 kahden vuoden sopimuksen Queens Park Rangersin kanssa.
Juhani Kotikoski

**Juhani Kalevi Kotikoski** (s. 20. huhtikuuta 1945 Jämsä) on suomalainen pikajuoksija. 

Kotikoski voitti 400 metrin juoksun Suomen mestaruuden vuonna 1969 ajalla 47,7 ja oli vuosien 1968 ja 1969 Kalevan kisoissa mitaleilla sekä 100 metrillä, 200 metrillä että 400 metrillä. Kaiken kaikkiaan hän saavutti Kalevan kisoista 100 metrillä hopeaa (vuonna 1969) ja kaksi pronssia (1968, 1970), 200 metrillä hopeaa (1968) ja pronssia (1969) ja 400 metrillä kultaa (1969) ja neljä hopeaa (1967, 1968, 1970 ja 1971).

Hän edusti urallaan Kaipolan Virettä ja Tampereen Pyrintöä.

## Lähteet
Jalkapallosota

**Jalkapallosota** tai **100 tunnin sota** () oli El Salvadorin ja Hondurasin välinen viisipäiväinen sota, joka käytiin vuonna 1969. Maiden väliset kireät suhteet heijastuivat mellakointina jalkapallon MM-kilpailujen karsintaotteluiden yhteydessä, mutta sodan pääsyynä eivät olleet jalkapallo-ottelut, kuten populaarimyytti esittää. Otteluilla saattoi kuitenkin olla ratkaiseva merkitys maiden välien kiristymisessä.

Jo 1900-luvun alusta alkaen El Salvadorista oli lähtenyt suuria määriä ihmisiä töihin pinta-alaltaan paljon suurempaan Hondurasiin. Elsalvadorilaisten ja hondurasilaisten maanviljelijöiden välit kiristyivät. Myös rajakiistat, jotka koskivat muun muassa Fonsecanlahdella sijaitsevia saaria.

Kumpikaan osapuoli ei saavuttanut ratkaisevia voittoja ja sodan 2&nbsp;000 kuollutta tulivat lähes tasaisesti molemmilta puolilta. Neljän päivän sotatoimien jälkeen Amerikan valtioiden järjestön OAS:n diplomaattinen väliintulo johti taistelujen laantumiseen, jonka seurauksena selkkaus tunnetaan myös nimellä *sadan tunnin sota*, ja sen on mainittu olevan myös maailman lyhin erillinen sota. Jalkapallosota oli myös maailman viimeinen sota, jonka ilmataistelut käytiin pelkästään potkurilentokoneilla. Kasvanut levottomuus johti myöhemmin 1979 El Salvadorin sisällissotaan. Vuosikymmentä myöhemmin, 30. lokakuuta 1980, maat solmivat rauhansopimuksen Limassa, Perussa ja alistivat Fonsecanlahden rajariitansa Kansainvälisen tuomioistuimen ratkaistavaksi.

## Jalkapallo-ottelut
* 6. kesäkuuta 1969, Tegucigalpa: Honduras - El Salvador 1&ndash;0 (0&ndash;0) 
* 15. kesäkuuta 1969, San Salvador: El Salvador - Honduras 3&ndash;0 (3&ndash;0) 
* Playoff-ottelu 27. kesäkuuta 1969, Meksiko: El Salvador - Honduras 3&ndash;2 ja. (1&ndash;2, 2&ndash;2).

## Lähteet

## Aiheesta muualla
* Tietoja sodasta OnWar.com-sivustolla
Būšehr

**Būšehr** (van. *Bušir*, ) on kaupunki Iranin lounaisosassa, Persianlahden rannalla, 755 kilometriä Teheranista etelään. Būšehrissa oli vuoden 2016 väestönlaskennan mukaan 223&nbsp;504 asukasta. Kaupunki on Iranin merkittävin satamakaupunki ja Būšehrin provinssin pääkaupunki.

Būšehrissa sijaitsee 1&nbsp;000 megawatin tehoinen Bušehrin ydinvoimalaitos.

## Lähteet

## Aiheesta muualla
* Būšehr  (iranicaonline.org)
* The Persian Gulf Cities
Heikki Hämäläinen (juoksija)

**Heikki Juhani Hämäläinen** (s. 12. huhtikuuta 1953 Karjalohja) on suomalainen, 1970-luvun jälkipuolella SM-mitaleille yltänyt ja maajoukkueessa kilpaillut pika- ja keskimatkojen juoksija.

Hämäläinen voitti 400 metrin juoksun Suomen mestaruuden Helsingissä vuonna 1979 (aika 46,85). Hopealla hän oli 1978. Hämäläinen oli myös pronssilla 200 metrillä vuonna 1979 ja hopealla 800 metrillä sisäratojen SM-kisoissa vuonna 1975. Seuratasolla Hämäläinen edusti Turun Urheiluliittoa.

Hämäläisen poika Kasper Hämäläinen on maajoukkuetason jalkapalloilija.

## Lähteet
Hannu Mäkelä (urheilija)

**Hannu Juhani Mäkelä** (s. 23. huhtikuuta 1949 Heinola) on entinen suomalainen pikajuoksija.

Mäkelä voitti 400 metrin juoksun Suomen-mestaruuden Tampereella vuonna 1977 (aika 46,84). Hän voitti samoissa kisoissa pronssia 200 metrillä. 400 metrillä hän oli pronssilla vuonna 1973 ja 1976. Lisäksi Mäkelä voitti sisäratojen Suomen-mestaruuden 400 metrillä vuosina 1977 ja 1978.

Seuratasolla Mäkelä edusti Heinolan Iskua. Hänen valmentajanaan toimi Reijo Lamminpää.

## Henkilökohtaiset ennätykset
* 100 m: 10,5 s (10,97 sähköajalla)
* 200 m: 20,8 s (21,46 sähköajalla)
* 400 m: 46,84 s

## Lähteet
Michał Sławuta

**Michał Sławuta** (s. 10. helmikuuta 1977 Częstochowa, Puola) on puolalainen jalkapallovalmentaja ja entinen jalkapalloilija. Hän oli pelipaikaltaan maalivahti.

Sławuta pelasi Veikkausliigassa kausina 2002–2007. Ensimmäisellä kaudellaan hän edusti FC Hakaa, jossa pelasi 11 liigaottelua ja voitti pronssia. Seuraavaksi kaudeksi hän siirtyi FC Lahteen, jota ennen hän ehti käydä Tanskassa FC Midtjyllandin riveissä pelaamatta edustusjoukkueessa kuitenkaan peliäkään. Lahdessa Sławuta pelasi viisi kautta ja saavutti Liigacupin voiton vuonna 2007. Lahden kannattajat valitsivat hänet myös kauden 2007 parhaaksi pelaajaksi. Hän on pelannut yhteensä 127 Veikkausliiga-ottelua.

Kaudella 2008 Slawuta edusti Ruotsin Allsvenskanin Ljungskile SK:ta, jossa hän pelasi 15 pääsarjaottelua. Kaudeksi 2009 hän palasi Suomeen Ykkösen TPV:hen. Kotimaassaan Puolassa Sławuta on pelannut muun muassa Hetman Zamośćin ja ŁKS Łódźin riveissä. Kaudella 2011 Valkeakosken Haka sai poikkeusluvalla kutsua Sławutan kokoonpanoonsa lokakuussa, sillä joukkueen maalivahdeista kaksi oli loukkaantuneena ja yksi pelikiellon takia sivussa. Slawuta pelasi pikavisiitillään Hakan maalilla kolmessa ottelussa.

## Lähteet
Kolumni

**Kolumni** on sanoma- tai aikakauslehdessä omalla palstallaan säännöllisesti julkaistava lyhyt kirjoitus, jossa toimittaja tai avustaja esittää oman mielipiteensä jostakin ajankohtaisesta aiheesta. Kolumnisteiksi pyydetään usein poliitikkoja tai muita julkisuuden henkilöitä. Kolumni eroaa uutisesta siten, että kirjoittaja esittää siinä henkilökohtaisen mielipiteensä ja tarkastelee asiaa vain valitsemastaan näkökulmasta. Lisäksi kolumneissa voidaan käyttää uutista laajemmin eri tyylikeinoja kuten ironiaa tai huumoria. Kolumnin tyylilajiin kuuluu, että kirjoittajalla on oikeus piikitellä ja esittää olevansa oikeassa.

Kolumnin kaltaisia juttutyyppejä ovat pakina ja pääkirjoitus.

## Suomalaisia kolumnisteja

*Jari Ehrnrooth
*Tuomas Enbuske
*Elina Grundström
*Jenni Haukio
*Mattiesko Hytönen
*Anna-Leena Härkönen
*Max Jakobson
*Jani Kaaro
*Aimo Kairamo
*Otso Kantokorpi
*Olli Kivinen
*Johanna Korhonen
*Sixten Korkman
*Arno Kotro
*Aarno Laitinen
*Jyrki Lehtola
*Paul Lillrank
*Mika Mannermaa
*Hannu Marttila
*Reetta Meriläinen

*Rosa Meriläinen
*Ari ”Paska” Peltonen
*A. W. Yrjänä
*Aki Pyysing
*Erkki Raatikainen
*Alf Rehn
*Atlas Saarikoski
*Saska Saarikoski
*Anu Silfverberg
*Tuija Siltamäki
*Johanna Sinisalo
*Ruben Stiller
*Jukka Tarkka
*Jari Tervo
*Vuokko Tolonen
*Jukka Ukkola
*Sanna Ukkola
*Maria Veitola
*Sakari Virkkunen
*Juha Vuorinen

## Ulkomaisia kolumnisteja
*Art Buchwald
*Larry King
*P. J. O’Rourke
*William Safire
*George Will

## Katso myös
* Blogi
* Följetongi
* ''Avun'' kolumnisteja

## Lähteet
Kanadan kilpi

**Kanadan kilpi** on suuri kratoni koillisessa Pohjois-Amerikassa, pääosin Kanadassa ja Grönlannissa. Kilpi koostuu karusta kivestä, joka on muodostunut prekambrisella ajalla, 4&nbsp;500&ndash;540 miljoonaa vuotta sitten.

Grönlannin osuutta lukuun ottamatta kilpi on lähes pyöreä, minkä vuoksi se muistuttaa soturin kilpeä ja hevosenkenkää. Kilven keskellä on Hudsoninlahti. Kilpi kattaa suuren osan Grönlannista, Labradorin, suurimman osan Québecistä, suuren osan Ontariosta, pieniä osia New Yorkia, Michigania, Wisconsinia ja Minnesotaa, suuren osan Manitobaa, pohjoisen Saskatchewanin, pienen osan koillista Albertaa, sekä arktisten alueiden itäosia eli yhteensä noin 8 miljoonan neliökilometrin laajuisen alueen. Kilpi ulottuu itse asiassa jopa lännen Kordillieereille ja idän Appalakeille, mutta muodostumat ovat yhä maanalaisia.

Alla piilevä kalliorakenne sisältää myös Hudsoninlahden, sekä Pohjois-Amerikan ja Grönlannin välisen merialueen, mutta joidenkin määritelmien mukaan ne eivät ole osa kilpeä, koska ne sijaitsevat veden alla.

Kanadan kilvellä ovat eräät maailman suurimmat malmiesiintymät. Maaperässä on huomattavia esiintymiä nikkeliä, kultaa, hopeaa ja kuparia. Ympäri aluetta on useita kaivoskaupunkeja, joissa näitä mineraaleja kaivetaan esiin. Suurin ja tunnetuin näistä on Greater Sudbury Ontariossa. Kilpeä peittävät myös laajat havumetsät, minkä vuoksi alue on tärkeä metsätalousalue.

## Geologia
Kilven nykyinen maanpinta on hyvin ohutta maaperää peruskallion päällä, joka pilkottaa monin paikoin esiin. Tämä johtuu ankarista viime jääkauden aikaisista jäätiköitymisistä, jotka peittivät kilven ja hankasivat kalliota. Jokien ja järvien suuri määrä alueella johtuu alueen nuorista vedenjakajista, jotka eivät ole vielä lajittuneet. Minnesotan osavaltiota kutsutaan 10&nbsp;000 järven maaksi. Lisäksi jääkauden jälkeinen maanpinnan takaisinmuotoutuminen on yhä käynnissä. Alun perin alueella oli suuria vuoria ja paljon vulkaanista aktiivisuutta, mutta viime vuosimiljoonien kuluessa alue kului nykyiseen melko matalaan muotoonsa.

Vuorien kannat ovat syvällä, ja ne ajelehtivat tiheämmässä maankuoren vaipassa. Kun vuoret kuluvat, nousevat niiden kannat puolestaan pinnalle ja alkavat kulua. Kallio, joka tällä hetkellä muodostaa kilven pinnan, oli aikoinaan syvällä maankuoressa. Korkea paine ja lämpötila noissa syvyyksissä tarjosi sopivat olosuhteet mineralisoitumiselle.

## Katso myös
* Baltian kilpi

## Lähteet

## Aiheesta muualla
Intelligent Systems

**Intelligent Systems** on japanilainen videopelejä kehittävä yritys. Intelligent Systems syntyi Gunpei Yokoin johtamasta Nintendon R&D1-osastosta irtautuneista jäsenistä. Yritys on tunnettu useista luomistaan tai jatkamistaan Nintendon pelisarjoista, kuten *[[Metroid]]*, *[[Paper Mario]]*, *[[Fire Emblem]]*, *[[WarioWare]]* ja *[[Nintendo Wars]]*.

## Pelit

### [[Nintendo Entertainment System]] (Famicom)

**[[Soccer (videopeli)|Soccer]]* - Jalkapallopeli
**[[Golf (videopeli|Golf]]* - Golfpeli.
**[[Tennis (video game)|Tennis]]* - Tennispeli
**[[Metroid]]*
**[[Kid Icarus]]*
**[[Duck Hunt]]* – ammuntapeli, jossa metsästetään sorsia Zapper-valopistoolilla.
**[[Hogan's Alley]]*
**[[Donkey Kong (videopeli)|Donkey Kong]]* - Shigeru Miyamoton ja Gunpei Yokoin yhteistyön tulos (pelihalliversion tuotti R&D1).
**[[Nintendo Wars|Famicom Wars]]*
**[[Fire Emblem: ankokuryū to hikari no tsurugi]]*
**[[Fire Emblem Gaiden]]
**Devil World*
**Wild Gunman*
**Mario Bros.* – Miyamoton ja Yokoin yhteistyön tulos (pelihalliversion tuotti R&D1).

=== [[Game Boy]] ===
**Kaeru no tame ni kane wa naru* (vain Japanissa)

=== [[Super Nintendo Entertainment System]] (Super Famicom) ===

**Super Famicom Wars* 
**Super Metroid* – kolmas osa Metroid-pelisarjassa.
**Panel de pon* – puzzlepeli, joka julkaistiin Yhdysvalloissa nimillä  *Tetris Attack* ja *Pokémon Puzzle League*.
**Battle Clash*
**Fire Emblem: monshō no nazo*
**Fire Emblem: seisen no keifu*
**Fire Emblem: Thracia 776*
**Metal Combat: Falcon's Revenge* – Battle Clashin jatko-osa.

=== [[Nintendo 64]] ===

**Paper Mario*
**Pokémon Puzzle League*

Intelligent Systemsin oli tarkoitus tuottaa Nintendo 64:lle jatko-osat Metroid-, Fire Emblem - js Nintendo Wars -sarjoihin, mutta ne peruutettiin.

=== [[Nintendo GameCube]] ===

***
**Nintendo Puzzle Collection* 
**Paper Mario: The Thousand-Year Door* – *Paper Mario*n jatko-osa.
**WarioWare, Inc.: Mega Party Game$*
**Fire Emblem: Path of Radiance* 

=== [[Game Boy Advance]] ===

**Advance Wars*
**Mario Kart: Super Circuit*
**Fire Emblem: The Binding Blade*
**Fire Emblem*
**Advance Wars 2: Black Hole Rising*
**Fire Emblem: The Sacred Stones	
***'

=== [[Nintendo DS]] ===
*''[[WarioWare Touched]]'' 
*''[[Advance Wars: Dual Strike]]''
*''[[Planet Puzzle League]]''	
*''[[Kousoku Card Battle: Card Hero]]''
*''[[Advance Wars: Dark Conflict]]''
*''[[Fire Emblem: Shadow Dragon]]''
***'
***'
*''[[Dragon Guest Wars]]''
*''[[Fire Emblem: New Mystery of the Emblem]]''

=== [[Wii]] ===
***'
**[[Fire Emblem: Radiant Dawn]]*
**[[Super Paper Mario]]*
**[[Eco Shooter: Plant 530]]*

### [[Nintendo 3DS]]
**[[Pullblox]]*
**[[Fire Emblem Awakening]]*
**[[Fallblox]]*
**[[Paper Mario: Sticker Star]]*
**[[Code Name: S.T.E.A.M.]]*
**[[Fire Emblem Fates]]*
**[[Fire Emblem Echoes: Shadows of Valentia]]*
**[[WarioWare Gold]]*

### [[Wii U]]
**[[Paper Mario: Color Splash]]*

### [[Nintendo Switch]]
**[[Fire Emblem: Three Houses]]*
**[[Paper Mario: The Origami King]]*

## Lähteet

## Aiheesta muualla

*Yrityksen kotisivut
Terrorcore

**Terrorcore**, tai lyhyesti **terror**, on hardcore technon alalaji. Terrorin tyypillinen nopeus on 200-300 BPM. Nykyterrorissa äänimaailma on usein synkkä ja meluisa. Vuosien mittaan bassorummut on kärjistetty säröisemmiksi ja iskevämmiksi. Termi on lähtöisin Hollannin hardcore skenestä, jossa sillä tehdään selvä ero valtavirran hardcoren ja nopeamman tyylin välillä. Muualla vastaavasta nopeasta tyylistä puhuttaessa saatetaan käyttää yleistä termiä **hardcore techno**.

## Artisteja
* The Original Gabber
* Fuck That
* Mindfuck
* E 605
* E-De Cologne
* DJ Akira
* Dashcraft
* Jensen
* Micron
* DJ Plague
* DJ Voldo

## Tunnetuimmat kokoelmasarjat

* TerrorDrome 1-10
* This Is Terror 1-12
Kantapää

**Kantapää** *(calx)* on kantaluun *(os calcaneus)* ja sitä ympäröivien kudosten muodostama rakenne. Kanta-astujilla kuten ihmisellä ja karhulla se osuu joka askeleella maahan, kun taas varvasastujilla (esimerkiksi kissaeläimet) ja kärkiastujilla (esimerkiksi hevoseläimet) kantapää sijaitsee varsin ylhäällä takaraajassa ja sitä kutsutaan kintereeksi.

## Anatomia
Kantaluu sijaitsee jalkaterän takaosassa. Muodoltaan se on epäsäännöllisen kuutiomainen. Se koostuu suurelta osin huokoisesta hohkaluusta ja sen pinnassa oleva tiiviin luun kerros on suhteellisen ohut. Kantapään hyvin tuntuvaa leveähköä takaosaa kutsutaan kantakyhmyksi *(tuber calcaneus)*. Siihen kiinnittyy akillesjänne *(tendo calcaneus)*, joka on kolmipäisen pohjelihaksen jänne, sekä jalkapohjan kalvojänne *(aponeurosis plantaris)*. Yläpinnaltaan kantaluu niveltyy ylimpään nilkkaluuhun, telaluuhun *(os talus)* muodostaen osan *(articulatio subtalaris)* alemmasta nilkkanivelestä *(articulatio talocalcaneonavicularis)*, etupinnaltaan taas kuutioluuhun *(os cuboideum)*.

Kantapään iho on paksua ja hyvin keratisoitunutta, mikä suojaa jalkaa kävellessä. Heti ihon alla on rasvapatja, joka koostuu sidekudoksisista väliseinistä. Sen dorsaalipuolella on edellä mainittu jalkapohjan kalvojänne, joka on paksuudeltaan jopa 2-4 mm ja jonka tehtävänä on osaltaan ylläpitää jalkaholvia. Tästä kalvojänteestä ja kantaluusta lähtee lisäksi varpaiden lyhyt koukistajalihas *(musculus flexor digitorum brevis)*.

## Kantapään haavat
Kuivassa ilmassa ja hoidon puutteen takia kantapäät saattavat kuivua. Tämän seurauksena ne voivat halkeilla ja vuotaa verta. Väärin hoidettuna tämä saattaa johtaa bakteeripesäkkeiden muodostumiseen ja edelleen tulehduksiin. Myös ihon sarveiskerroksen paksuuntuminen voi johtaa kantapäiden halkeilemiseen. Perinnöllisyydellä on myös suuri vaikutus kantapäiden halkeilemiseen. Erilaiset voiteet ja jalkakylvyt ovat osa halkeilevien kantapäiden hoitoa.

## Lähteet
**Lääketieteen termit*. 4. painos. Kustannus Oy Duodecim, 2002.
*http://education.yahoo.com/reference/gray/subjects/subject?id=63 
*http://www.biomech.com/db_area/archives/1997/9709depth.bio.html 

## Aiheesta muualla
* Halkeilevat kantapäät, Terveyskirjasto.fi
Nasaretin pyhän perheen kirkko

**Nasaretin pyhän perheen kirkko** on Oulun katolisen seurakunnan kirkko.

Nasaretin pyhän perheen seurakunta on perustettu 1992 ja siihen kuuluvat Pohjois-Pohjanmaan ja Lapin maakunnat. Katolinen pappi Marino Trevisini oli aloittanut Oulussa kuitenkin jo 1986.

Kirkkorakennuksen on suunnitellut italialais-sveitsiläinen arkkitehti Gabriele Geronzi ja se sijaitsee Koskelan kaupunginosassa noin 4–5 kilometrin päässä Oulun keskustasta. Paavi Johannes Paavali II siunasi kirkon peruskiven Suomen matkallaan 1989 ja rakennuksen ensimmäinen osa valmistui 1991. Toinen osa valmistui vuonna 2000.

## Lähteet

## Aiheesta muualla
Hurja muodonmuutos

**Hurja muodonmuutos** (*Extreme Makeover*) on yhdysvaltalainen tosi-tv-sarja, jota esittää Suomessa Nelonen. Sarjassa muutetaan ihmisten ulkonäköä muun muassa plastiikkakirurgien, hammaslääkärien, hius- ja meikkitaiteilijoiden sekä stylistien avustuksella.

Sarjasta on tehty myös sisarsarja Hurja remontti (*Extreme makeover: Home edition*), jossa muutoksen saa kokea talo.

## Aiheesta muualla
*Sarjan suomalaiset kotisivut 
*Sarjan viralliset kotisivut
*Home editionin kotisivut
*Internet movie database
*Internet movie database (home edition)
Matti Rusanen

**Matti Tapani Rusanen** (s. 15. elokuuta 1955 Hyrynsalmi) on suomalainen pikajuoksija. 

Rusanen voitti 400 metrin juoksun Suomen mestaruuden Porissa 3. heinäkuuta 1983 ennätysajallaan 46,65. Tällä tuloksella hän on kaikkien aikojen 13:nneksi nopein suomalaisjuoksija. Saman vuoden Helsingin MM-kisoissa Rusanen selvisi 400 metrillä toiselle kierrokselle.

Matti Rusasen veljet Heikki ja Pekka sekä heidän isänsä Tauno Rusanen kilpailivat myös 400 metrillä. Veljeskolmikko vahvistettuna Risto Heikkisellä juoksi vuonna 1983 4&nbsp;×&nbsp;400 metrin viestissä Kuhmon Kivan joukkueessa edelleen voimassa olevan seurajoukkueiden Suomen ennätyksen 3.10,69.

Seuratasolla Rusanen edusti Oulun Pyrintöä ja Kuhmon Kivaa ja häntä valmensi Markku Kukkoaho.

## Lähteet
Araucanía ja Patagonia

**Araucanía ja Patagonia** () oli ranskalaisen lakimies ja seikkailija Orelie-Antoine de Tounens'n 1800-luvun puolivälissä Etelä-Amerikan eteläosiin perustama kuningaskunta. Muodollisesti valtio on edelleen olemassa.

Tuohon aikaan paikallinen mapuche-kansa taisteli epätoivoisesti itsenäisyydestään ja itsemääräämisoikeudestaan, kun sekä Chilen että Argentiinan hallitukset himoitsivat alueen viljelysmaita. 

Vieraillessaan alueella 1860 Orelie-Antoine koki myötätuntoa mapucheja kohtaan, ja mapuchet nimesivät hänet kuninkaakseen – luultavasti ajatellen, että saisivat parempaa kohtelua, jos valtaa pitäisi eurooppalaissyntyinen kuningas. Orelie-Antoine asetti hallituksen, suunnitteli sini-valko-vihreän lipun ja lyötätti kolikoita. Hän kutsui valtiota uudeksi Ranskaksi, *Nouvelle France*.

## Hallitsijat
* **Orélie Antoine I** (1860–1878)
* **Aquiles I** (1878–1902)
* **Antonio II** (1902–1903)
* **Laura Teresa I** (1903–1916)
** **Antonio III** (1916–1951)
* **Felipe** (1951–2014)
* **Stanislas** (2014- )

Oralie-Antoinen pitkäaikainen vallanperijä Prinssi Felipe on tukenut mapuchejen jatkuvaa itsenäisyystaistelua antamalla luvan lyödä lisää kolikoita vuoden 1988 jälkeen.  Kolikot ovat keräilijöiden himoitsemia.

## Lähteet

## Aiheesta muualla

*Petri Salonperän artikkeli
Gallona

**Gallona** (lyh. **gal**) on brittiläisen järjestelmän tilavuusmitta, jota nykyisinkin käytetään yleisesti muun muassa öljyn ja polttoaineen mittayksikkönä Yhdysvalloissa. Eri maissa gallonan tilavuus on aikojen kuluessa vaihdellut.
*1 nestegallona (USA) = 3,785 411 784 litraa
*1 gallona (Iso-Britannia) = 4,54609 litraa
*1 kuiva gallona (USA) = 4,404 883 770 86 litraa

Kuiva gallona tarkoitti alun perin lieriötä, jonka korkeus oli 6 ja halkaisija 7 tuumaa, mutta kuningatar Annan valtakaudella, vuodesta 1706 laskentatavaksi otettiin 11 × 7 × 3 tuumaa. Tämä vastaa Yhdysvalloissa nykyisin käytössä olevaa nestegallonaa, jonka mukaan gallona on 231 kuutiotuumaa. Kuivien aineiden gallona taas on  bushelia, ja 1 bushel on määritelmän mukaan 2&nbsp;150,42 kuutiotuumaa.

Brittiläinen gallona sen sijaan vastaa nykyisin 10 vesipaunan tilavuutta.

Koska nykyisin on määritelty, että yksi jaardi on tarkalleen 0,9144 metriä ja yksi tuuma  jaardia, ovat myös yllä ilmoitetut yhdysvaltalaisen gallonan (sekä kuivien aineiden että nesteiden) suuruudet litroina tarkkoja. 

Sana gallona tarkoittaa arkikielessä myös noin neljän litran nestesäiliötä.

## Lähteet
Essi Wuorela

** Essi Wuorela** (s. 31. maaliskuuta 1971 Helsinki) on suomalainen laulaja, äänialaltaan sopraano. Wuorela on tullut tunnetuksi laulajana niin sooloartistina kuin lauluyhtye Rajattoman riveissä. Hän on opiskellut musiikkia Sibelius-lukiossa ja Pop & Jazz Konservatoriossa, josta hän on valmistunut laulunopettajaksi vuonna 1999. Ennen laulajanuraansa hänet tunnettiin television lastenohjelman Harlekiini-klubin juontajana, ”Super-Essinä”. Vuosina 2000–2001 hän juonsi Hotelli Sointu -musiikkiohjelmaa yhdessä Arto Nybergin kanssa. Sooloalbumeilleen Wuorela on levyttänyt sekä lainakappaleita että hänelle tehtyjä lauluja. Wuorelan suurin hitti on "Naimisiin". 

Wuorela on laulanut taustalaulua esimerkiksi CMX-yhtyeen kappaleessa ”Veden ääri” (albumilta *[[Rautakantele]]* 1995). 

Viimeksi Essi Wuorela on vieraillut suomalaisen progressiivisen Open Eye Band -yhtyeen elokuussa 2008 julkaistulla *Screaming Baby* -debyyttialbumilla (Accords/Presence Records) kappaleissa ”My Island”, ”So long ago”, ”My Island, part two” ja ”End of The Party”.

## Diskografia
* *Mitä tarkoittaa rakas?* (1994)
* *Pala taivasta* (1995)
* *Hellyys* (1997)
* *Helsinki Haiku Song Pictures* (2000)
* *Valo* (2006)

## Lähteet

## Aiheesta muualla
* Essi Wuorela MusicBrainz-tietokannassa
*
Ambomaa

**Ambomaa** on maakunta Namibian pohjoisosassa. Apartheid-hallinto nimesi sen ovambojen kotimaaksi 1968. Tämä asema purettiin 1989 Namibian itsenäistymisprosessin yhteydessä.

Ambomaan pääosa on hiekkaista tasankoa, jota halkovat itä–länsisuuntaiset oshanoiksi kutsutut matalat, sadekautena täyttyvät joet ja vesiuomat. Ambomaan pohjoisosissa on rehevää subtrooppista kasvillisuutta. Siellä vuotuinen sademäärä, noin 450 mm, tulee sadekauden aikana, jolloin oshanat tulvivat ja ne voivat peittää 60 % Ambomaan alueesta. Siksi ovambot perinteisesti muuttavat alueelta toiselle vuodenajan mukaan.

Ambomaan perinteisiä elinkeinoja ovat karjanhoito, kalastus oshanoissa ja maanviljely. Yleisimmät viljelyskasvit ovat hirssi ja durra. Ovambojen perinteisiä käsitöitä, koreja, puutöitä, nuolia ja norsunluunappeja, myydään muillekin kansoille.

Ambomaan pääuskonto on luterilaisuus. Suomalaiset lähetyssaarnaajat, kuten Martti Rautanen (joka kehitti myös paikallisen kirjakielen) ja myöhemmin muun muassa Heikki Saari ovat työskennelleet alueella 1870-luvulta asti. Suomalaisten lähettien työn tuloksena syntyi Ovambo-Kawangon evankelisluterilainen kirkko vuonna 1954 (vuodesta 1984 Namibian evankelisluterilainen kirkko). Heidän jäljiltään paikallisessa nimistössä on paljon suomalaisperäisiä nimiä, kuten Martta, Toivo, Onni, Helmi ja Martti. 1920-luvulla oli jopa olemassa suomalaisen yliopistoväen suunnittelema hanke teettää Ambomaasta Suomelle ensimmäinen siirtomaa, mutta tämä jäi toteutumatta.

## Lähteet

## Aiheesta muualla
*
Ruusujen aika

**Ruusujen aika** on Risto Jarvan ohjaama ja tuottama tieteiselokuva vuodelta 1969.

## Taustaa
Elokuvan käsikirjoitus on Risto Jarvan ja Jaakko Pakkasvirran. Alun pitäen ideana oli kertoa kuolleen ihmisen menneisyydestä jälkeenjääneen aineiston pohjalta, mutta näkökulma kääntyi tulevaisuuteen ja materiaaliksi otettiin senhetkistä aineistoa. Kuvat museosta kuuluvat elokuvan alkuperäiseen materiaaliin. Tulevaisuus hahmotettiin ennusteiden pohjalta, hyödynnettiin muun muassa Herman Kahnin teosta *The Year 2000*. Myös Michael Youngin satiiria meritokratiasta käytettiin hyväksi, joskaan ei suoraan. Yksi elokuvan lähtökohta oli vastustaa vallalla olevaa kliseetä, tulevaisuuden näkemistä pelottavana, totalitaarisena. Silti elokuvan yhteiskunnasta tuli meritokratia.

Elokuvan budjetti vuonna 1969 oli 320&nbsp;000 markkaa. Summa vastasi ostovoimaltaan 429&nbsp;664:ää euroa vuonna 2008.

## Juoni
Elokuva sijoittuu tulevaisuuteen, vuoteen 2012, jolloin meritokraattinen yhteiskuntajärjestys on voimassa ja luokkaerot ovat kadonneet. Elokuvan päähenkilö tekee historiallista tutkimusta 1970-luvulla tapaturmaisesti kuolleesta naisesta. Vaikka teknologia on näennäisesti parantanut ihmisen elämää, kytee pinnan alla edelleen 1960-luvun henkinen luokkataistelu, joka elokuvan sivujuonessa kulminoituu ydinvoimalassa tapahtuvaan lakkokenraalin surmaan.

## Roolitus
Elokuvan päärooleissa ovat Arto Tuominen, Ritva Vepsä, Kalle Holmberg ja Tarja Markus. Sivuosissa nähdään muun muassa Eila Pehkonen, Unto Salminen sekä Paavo Jännes ja Matti Lehtelä uransa viimeisissä elokuvarooleissa. Niin ikään Unto Salmiselle *Ruusujen aika* oli viimeinen elokuvatyö. Elokuvassa nähdään pienessä roolissa myös myöhemmin suomirockin kulkuun merkittävästi vaikuttanut muusikko Pekka Streng.

Jarva on kertonut rooleihin valitun tietoisesti tuolloin vähemmän tunnettua näyttelijöitä, joita ei kovin selvästi tunnista kuvausajan ihmisiksi, mikä helpotti tulevaisuusilluusion luomista. Esimerkiksi Tarja Markusta ja Ritva Vepsää muutettiin voimakkaasti myös ulkonäöllisesti.

## Palkinnot

* Valtion elokuvapalkinto 1968, 150 000 mk.
* Valtion elokuvataiteilijapalkinto 1968: Tuomo Kattilakoski, 3 000 mk (myös elokuvista ''Mustaa valkoisella'', ''Punahilkka'' ja *[[Asfalttilampaat]]*).
* Festival Internazionale del film di Fantascienza, Trieste, Italia 1969: paras naisnäyttelijä: Ritva Vepsä.
* Jussi-palkinnot, 1970: paras naisnäyttelijä: Ritva Vepsä (myös elokuvasta ''Sixtynine 69'').

## Saatavuus
Finnkino julkaisi elokuvan DVD-levyllä vuonna 2005. Levy sisältää 92 minuuttia lisämateriaaleja.

Yhdysvaltalainen Deaf Crocodile -yhtiö on julkaissut elokuvan Blu-raylla.

## Katso myös
* Maailma vuonna 2022

## Lähteet

## Aiheesta muualla
* Ruusujen aika Risto Jarva -seuran kotisivuilla 
* Sorsa, Markus: Ruusujen aika (1969). Elitisti, 2004.
Labrador

**Labrador** on alue Atlantin rannikolla Kanadassa. Se muodostaa yhdessä Newfoundlandin kanssa provinssin Newfoundland ja Labrador. Alue on osa suurempaa Labradorinniemeä.

Labradorin rannikkoalue on ollut asuttua pitkään, L'Anse Amourin hautapaikan löydästen perusteella ainakin 7000 vuoden ajan. Labrador saattoi olla viikinkisaagoissa mainittu "Markland".

Alueen nimi on yksi Kanadan vanhimpia eurooppalaisperäisiä nimiä. Nimi tulee luultavasti johdoksena portugalilaiselta merenkävijältä João Fernandesilta, joka oli *labrador* eli maanomistaja ("landowner") Azoreilta. Hän havaitsi Labradorin ensimmäisenä eurooppalaisena yhdessä Pedro de Barcelosin kanssa vuonna 1492.

Labradorin väkiluku oli vuoden 2001 väestönlaskennassa 27&nbsp;860, joista noin 30 % on alkuasukkaita, kuten inuiteja, innuja ja métisejä. Alueen pinta-ala on 294&nbsp;330&nbsp;km².

## Lähteet
Ambrapuut

**Ambrapuut** (*Liquidambar*) on neljä tai 15 kasvilajia sisältävä suku, joka kuuluu heimoon Altingiaceae. Laajempi lajimäärä tulee kyseeseen, jos saman heimon toinen suku rasamalat (*Altingia*) yhdistetään ambrapuihin.

Kaikki ambrapuut ovat suurikokoisia lehtipuita, joiden lehti muistuttaa muodoltaan vaahteranlehteä ja asettuu kierteisesti oksaan. Ne kasvavat 25–40&nbsp;m korkeiksi. Parisenttiset kukinnot roikkuvat 3–7&nbsp;cm kukkavarressa. Hedelmä on piikikäs, puumainen pallo, jonka sisällä on paljon siemeniä. Suvun tieteellinen nimi tarkoittaa nestemäistä meripihkaa, ja viittaa kasvin silmuja peittävään tahmeaan, pihkamaiseen aineeseen.

## Levinneisyys
Nykyisin ambrapuita kasvaa villeinä Kiinassa, Turkissa ja Pohjois-Amerikassa. Ambrapuita kasvatetaan lämpimällä vyöhykkeellä koristepuina – niissä on erityisen hieno syysväri. Ennen jääkautta ambrapuut olivat levinneet paljon laajemmalle muun muassa Euroopassa.

Ambrapuut olivat vuonna 2006 huomion kohteena, koska puun maitiaisnesteestä etsittiin lääkettä lintuinfluenssaan. Puun hedelmät sisältävät lääkkeen raaka-ainetta paljon pienempinä pitoisuuksina kuin siihen yleensä käytetty tähtianis, mutta näitä puita kasvaa paljon etenkin Yhdysvalloissa.

## Lajeja
* *[[Liquidambar acalycina]]*: Kiinan eteläosassa
* rasamala (*Liquidambar excelsa*, syn. *Altingia excelsa*): Etelä-Kiinasta Indokiinaan, Indonesiassa Sumatralla ja Sundasaarilla
* Kiinanambrapuu (*Liquidambar formosana*): Korean niemimaan eteläosassa, Kiinan keski- ja eteläosissa, Taiwanissa, Vietnamin pohjoisosassa, Laosissa ja Thaimaan pohjoisosassa
* Idänambrapuu (*Liquidambar orientalis*): Turkin lounaisosassa ja Kreikalle kuuluvalla Rodoksen saarella
* Lännenambrapuu (*Liquidambar styraciflua*): Pohjois-Amerikassa Yhdysvaltojen itä- ja kaakkoisosassa ja paikoin Keski-Amerikassa.

## Lähteet